

**JUHATUSE KOOSOLEKU**

**PROTOKOLL**

### Tallinn, Omavalitsusmaja Sirge tn 2 08. november 2017.a.

### Koosoleku algus kell 11.05

**Koosoleku lõpp kell 12.30**

Osalejad: Lisatud registreerimislehed

Päevakord kinnitatakse esitatud kujul

Kõik poolt, vastu ja erapooletuid ei ole.

1. **Projekti DigiMaa seisust.**

Ettekandja Joel Jesse

Ülevaade 06.11.2017 Riigikogu lairibavõrgu toetusrühma ja Riigikogu e-Eesti toetusrühma ühisistungist „Kuidas võimalikult tulemuslikult kasutada Riigikogu poolt eraldatud 20 miljonit eurot interneti viimase miili väljaehitamiseks“.

JJ: Hetkel on minister seisukohal, et omavalituste poolt tehtud kulutusi ei hüviatata, kuna tema arvates oli tegemist PR projektiga. Kohtumisel väljendasin oma seisukohta, et ei nõustu ministri seisukohaga, et tegemist oleks olnud ainult PR projektiga, kuna selle töö raames kaardistati nõudlus, teostatakse võrkude esialgne planeerimine koos orienteeruva maksumusega ning võrguettevõtte loomise ettevalmistused. Kohtumisel tõi Elektrilevi välja, et neil on huvi hakata lairibavõrku arendama, aga esmalt viivad nad läbi pilootprojektid. Telia investeerib 50 miljonid eurot valdavalt olemasolevate võrkude uuendamisse ning kui uuendamiste käigus selgub nõudlus uute liitumiste osas, siis seda nad kindlasti ka võimaldavad. Olemasolevad operaatorid hakkavad tiheasutusaladel seega ise uusi liitumisi kavandama, st „hallil alal“. Ministeerium peab enne hanke väljakuulutamist uurima ettevõtjate käest, millistel aladel nad kavatsevad järgnevatel aastatael investeeringuid, sinna riik ei lähe. Hankega soovitakse leida ettevõtja, kes hakkab „viimast miili“ väljaarendama „valgetel aladel“ ja selleks nähakse ette 20 miljoni eurone toetus. Sellega kindlasti kogu Eestit katta ei suudeta, seda väljendas kohtumisel ka Telia esindaja. Meie projekt DigiMaa jääb kahjuks seisma. Meie kulud on hetkel 90 000 eurot ning kui riik keeldub meile seda hüvitamast, siis ega meil juriidilist alust selle tagasi nõudmiseks ei ole. Siinkohal on tegemist rohkem usalduse küsimusega riigiga, st kui kulud jäetakse hüvitamata, siis kas tulevikus on omavalitused valis enam nii kergelt projektidesse panustama.

Kaupo Rätsepp (KR): Raha on oluline, aga meile on olulisem, et kõik soovijad saaksid endale püsiühenduse, kes selleks soovi avaldanud on ning varem välja öeldud tingimustel.

Raivo Uukivi (RU): Oleksime nõus rahast loobuma, kui meiepoolsed tingimused saavad täidetud.

JJ: 19. oktoobril 2017 saadeti OVL-de ja maavalituste ühispöördumine ministeeriumisse. Ootame esmalt kirjaliku vastuse ära, vastamise tähtaeg 30 päeva. Pärast seda saame vaadata ja otsutada, kuidas edasi.

Jaan Alver (JA): On O. Harjost abi ka tingimuste täpsustamise osas?

JJ: Siinkohal enam mitte, aga kui vaja saab alati temaga rääkida. Tema annab novembri lõpus tehtud töö koos materjalidega meile üle. Minister Palo ei tahtnud räägitud hanke osas mingeid kuupäevi välja öelda ja mainis, et seda on oodata 2018. aastal.

**Protokolliline otsus:** Informatsioon võetud teadmiseks.

Tegevjuht annab juhatusele regulaarset informatsiooni asjade käigust.

Kõik poolt, vastu ja erapooletuid ei ole.

1. **Harjumaa Omavalitsuste Liidu uue struktuuri kinnitamine alates 01.01.2018.**

Ettekandja Joel Jesse

JJ: Ettepanek on moodustada HOL-i struktuuri 6 (kuus) täiendavat ametikoht – arengunõunk, väliskoostöö nõunik, arengu- ja siseturvalisuse nõunik, rahvatervise nõunik, jurist ja peaspetsialist. Peaspetsialisti ametikoha täidame tingimusel, kui Rahandusministeeerium eraldab ka kohaliku omaalgatuse programmi rakendamiseks maakonnas vahendid omavalitsuste liidule, st palgafondi koos majanduskuludega. Harju maavalitsuses oli selle programmi rakendamiseks ette nähtud üks ametikoht, seega need vahendid peaksid sellisel juhul omavalituste liidule üle tulema. Ülejäänud viis ametikohta rahastame üldjuhul Rahandusministeeriumi poolt ettenähtud vahenditest, mis on mõeldud arengu, siseturvalisuse, rahvatervise ja kultuuri ülesannete täitmiseks maakonnas.

Kaupo Rätsepp (KR): 6. ametikoha saab loodud riigi poolt eraldatud vahenditest.

JJ: Rahandusministeerium on väitnud, et KOP peaspetsailisti koht tuleb OVL-dele. Algselt pidi minema KÜSK-ile. Peaks tulema vastavad käskkirjad ja/või korraldused.

Jaan Alver (JA): Kas rahadega tuleb välja?

JJ: Hetkel olen arvestanud 256 000 fondiga, lisaks HTM-i ca 208 000, liikmemaksud peaaegu 300 000, renditulu kuni 50 000 ja muud väiksemad summad seoses HMV ülesannete üle tulemisega (TAI ja SiM).

JA: Kas sa paned oodatava summa kokku? Hetkel ei taju üldist palgaskaalat. Kas töötajad on piisavalt motiveeritud?

JJ: Palgafond on kokku ca 205 000.

Enno Fels (EF): HOL liikmemaksude tulu väheneb? Kas siis ikka tuleb välja?

JJ: Liikmemaksud suurused sai fikseeritud HOL-i volikogus, summa summarum jäi HOL-i jaoks samaks, osadel veidi suureneb 2018. aastal, osadel vähendeb. Muudan kõigi töötajate ametinimetused nõunikeks ja puhkusepäevade arv kõigil 28-lt 35-le. Esitasin ka maavalitsusle taotluse tasuta inventari saamiseks - mööbel, IT-tehnika jne. Esmaspäeval saatsin taotluse välja. Mida saame see alles selgub, kuna täna ei ole veel selge kus ministeeriumi uus osakond koos talitusega paiknema hakkab. Kui ministeeriumi uus osakond jääda maavalitsuse vanasse majja, siis eeldatavasti komplekteerivad nad oma töökohad enne ära ja meile tehakse alles peale seda pakkumine varade osas. Varad saaksime HMV-st tasuta. Kindlasti vaatame pakutava vara eelnevalt üle.

EF: Kuidas me inimesed tööle saame. Konkursiga?

JJ: Paar otsepakkumist ja konkurss ka. Nagu eelmises juhatuses kokku leppisime, siis kaasan ka juhatust ja tutvustan valikut.

KR: Vaatame veelkord ametinimetusi, et segadusi ei tekiks. Sõna „areng“ on eksitav, aga midagi paremat ei oska ka välja pakkuda. Kinnitame ametikohad ja kuulutame välja konkursid.

**Protokolliline otsus nr 10:**

Informatsioon võetud teadmiseks.

Kinnitada HOL-i struktuuris alates 01.01.2018 täiendavad ametikohad - jurist, arengunõunik, väliskoostöö nõunik, arengu- ja siseturvalisuse nõunik, rahvatervise nõunik ja peaspetsialist.

Kõik poolt, vastu ja erapooletuid ei ole

1. **Likviidsete varade kasutamine LHV Pangas.**

Ettekandja Joel Jesse ja Ene Millert

EM: Teile on edastatud 9 kuu eelarve tätmine. Otsuste alusel on reservist finantseeritud Digimaa projekti 90 000 euro ulatuses. Lisaks on palgafondi muudatused ja Magdaleena juriidiline abi. Nimetatud kulutused on tehtud käibevahendite arvelt ning selleks, et katta jooksvad kulud peame ühe hoiuse avama. Hetkel on HOL-il 3 erinevat hoiust LHV Pangas. Oleks vaja 1 hoius katkestada. Kaotame ühe hoiuse pealt pisikese intressi. Tegelik hoiustamise periood lõpeb 25. veebruar 2018, automaatsed pikendused oleks kahele teisele hoiusele. Ettepanek 70 000 katkestada. Jooksvad käibevahendid oleme lihtsalt hetkeseisuga ära kulutanud.

**Protokolliline otsus nr 11:** Informatsioon võetud teadmiseks.

Otsustati avada üks tähtajalise hoius LHV Pangas, et taastada käibevahendid.

Kõik poolt, vastu ja erapooletuid ei ole.

1. **HOL 2017 aasta eelarve täitmine**

Ettekandja Ene Millert

Ene Millert (EM): Planeerimata kulud on olnud DigiMaa, töötasu fond muudatused ja Magdaleena õigusabi. Üldjoontes on eelarve tasakaalus.

**Protokolliline otsus:** Informatsioon võetud teadmiseks

Kinnitada Harjumaa Omavalitsuste Liidu 2017. aasta 9 kuu eelarve täitmine.

Kõik poolt, vastu ja erapooletuid ei ole.

1. **HOLMER nominentide kinnitamine ja tehnilise komisjoni moodustamine**

Ettekandjad Helle Lootsmann ja Ruth Jürisalu

Helle Lootsmann (HL): Teen ettepaneku HOLMERi tehnilise komisjoni liikmeteks nimetada Joel Jesse, Ruth Jürisalu ja Maria Mägar.

**Protokolliline otsus nr 12:** Informatsioon võetud teadmiseks.

Kinnitada HOLMERi tehnilise komisjoni koosseis HL ettepaneku alusel.

Kõik poolt, vastu ja erapooletuid ei ole.

Ott Kasuri (külaline): Tehnilise apsu tulemusena ei saanud saata tähtaegselt taoltust HOLMERi nominendi kohta. Teen ettepaneku lisada Suure Holmeri nominendiks Kaupo Rätsepp.

Juhatusele informatsioon võetud teadmiseks.

Kõik poolt, vastu ja erapooletuid ei ole.

Kaupo Rätsepp taandab ennast juhatuse tööst selle punkti arutamise osas ja lahkub ruumist kell 11.45. Koosoleku juhtimise võtab üle aseesimees Helle Lootsmann. Kaupo Rätsepp annab kell 12.00 teada, et ta peab kahjuks lahkuma ja palub Helle Lootsmannil jätkata koosolekut ka edasiste päevakorra punktide osas.

**Protokolliline otsus nr 13:** Informatsioon võetud teadmiseks.

Konsensuse alusel otsustati esitada alljärgnevad HOLMERi nominendid salajasele hääletusele, mis toimub järgmisel juhatuse koosolekule 6. detsembril 2017

Nominendid:

Suur Holmer – nominent Taavi Aas

Väike Holmer – nominendid: Arno Kannike, Jüri Lillsoo, Ingrid Niid, Tiit Keerma

1. **Vahendite eraldamine**
	1. **Harjumaa Spordiliidule Koolispordi tunnustusürituse korraldamiseks dets 2017 summas 3000€**

Ettekandja Ruth Jürisalu

**Protokolliline otsus:** Informatsioon võetud teadmiseks

Eraldada Harjumaa Spordiliidule Koolispordi tunnustusürituse korraldamiseks detsembris 2017 summas 3000€.

Kõik poolt, vastu ja erapooletuid ei ole.

* 1. **Koorijuhtide ja muusikaõpetajate Harjumaa Ühendus MTÜ transpordi korraldamine 400 € vabariiklikule vokaalansamblite konkursile „Volüüm“**

**Protokolliline otsus:** Informatsioon võetud teadmiseks

Eraldada Koorijuhtide ja muusikaõpetajate Harjumaa Ühendusele transpordi korraldamiseks 400 € sõiduks vabariiklikule vokaalansamblite konkursile „Volüüm“.

Kõik poolt, vastu ja erapooletuid ei ole.

1. **HOL vabariigi aastapäeva vastuvõtu kuupäev Kumna mõisas 21. või 22. veebruar 2018 kell 14.00.**

Ettekandja Ruth Jürisalu

**Protokolliline otsus:** Informatsioon võetud teadmiseks.

Lepiti kokku, et vastuvõtt toimub 21. veebruaril kell 14.00 Kumna mõisas.

Kõik poolt, vastu ja erapooletuid ei ole.

1. **HOL aukirjade kooskõlastamine**
	1. Signe Täll 50. juubel Kuusalu Keskkool;
	2. Silvi Mäits 70. juubel Kuusalu Keskkool.

**Protokolliline otsus nr 14:** Informatsioon võetud teadmiseks.

Anda välja kaks Aukirja ülalnimetatud taotluste alusel.

Kõik poolt, vastu ja erapooletuid ei ole.

1. **Kohalalgatatud teemad**

Kaupo Rätsepp andis juhatusele teada, et loobub alates 01. novembrist 2017 juhatuse esimehe töötasust.

Järgmine juhatuse koosolek on 06.12.2017 kel 11.00.

Eelarve- ja revisjonikomisjoni koosolek on enne seda 06.12.2017 kell 10.00.

/allkirjastatud digitaalselt/

Kaupo Rätsepp Helle Lootsmann

Esimees Aseesimees

Maria Mägar

Protokollija